HAMLET İSAXANLI: “ALİ TƏHSİL OCAQLARI İŞ DÜNYASININ EHTİYACINI QARŞILAYA BİLMİRLƏR”

*Azərbaycanda universitet və iş dünyası arasında əməkdaşlığın düzgün qurulmaması əsas müzakirə mövzularındandır. Müsahibimiz, Xəzər Universitetinin təsisçisi və rektoru Hamlet İsaxanlı ilə söhbətimiz də elə bu barədə oldu*

**

**- Hamlet müəllim, hazırda ali təhsilli işsiz**

**vətəndaşlarımızın sayı çoxdur. Buna səbəb nədir?**

-Bu qədər ali təhsilli işsizin olmasına baxmayaraq

digər müəssisələr kimi biz də yaxşı işçi axtarırıq. Bəs

bu qədər ali təhsilli ola-ola niyə işçi tapa bilmirik?

Hesab edirəm ki, bunun iki səbəbi var. Birinci səbəb

budur ki, ölkədə fəaliyyət göstərən ali təhsil

ocaqlarının böyük əksəriyyəti dövrün tələblərinə

uygun və keyflyyətli təhsil verə bilmir. Hansı

universitetin ki, dünya ilə səsləşən şəraiti, savadlı

müəllimləri varsa və orada hər şey dürüstdürsə, o, ali

təhsil ocağının məzunu işsiz qalmaz. Həmçinin ali

təhsil ocaqları tələbələrinin şəxsiyyət kimi

formalaşmasına da önəm verməlidirlər. İkincisi isə,

universitetlər həm Azərbaycanda, həm də dünyada iş

dünyasının ehtiyaclarını öyrənib ona uygun

mütəxəssis hazırlamalıdırlar. Yəni iş dünyası və

universitet əlaqələri çox ciddi qurulmalıdır. Təəsssüf

hissi ilə qeyd edirəm ki, bizim universitetlərin

əksəriyyəti bunun heç birinə əməl etmirlər.

-**İş dünyası və universitet əlaqələri hansı**

**əməkdaşlığı nəzərdə tutur?**

-Misal üçün universitet inşaat mühəndisi

hazırlayırsa, bu sahə üzrə dünyada baş verən

yeniliklərdən xəbərdar olmalıdır. Bundan başqa, ali

təhsil ocaqları inşaat şirkətlərinin hansı biliklərə sahib

mühəndislərə ehtiyacı olduğunu bilməlidir. Kadr

hazırlığını da ehtiyaclara görə, yeni metodlarla

aparmalıdırlar. Təbii ki, bunun üçün də, şirkət

əməkdaşlarını universitetə dəvət etmək lazımdır və ya

universitet rəhbərliyi müəllimlərinin, tələbələrinin

şirkət gəzintisini, oradakı məsul şəxslərlə görüşünü

təşkil etməlidirlər.

**-Bəs universitetlər iş dünyasının tələblərinə nə**

**səviyyədə cavab verirlər?**

-Ümumiyyətlə bu sahədə ölkədə vəziyyət

ürəkaçan deyil. Universitetlərimiz iş dünyası ilə

əməkdaşlıq edə bilmirlər. Əslində bu əməkdaşlıq həm

universitetlər, həm də şirkətlər üçün faydalıdır. Belə

ki, hazırda texnologiya sürətlə inkişaf edir. Bu inkişaf

ilə tanış olmağa, ondan isrifadə etməyə şirkətlər daha

çox maraqlıdırlar. Ona görə də, texnologiyada baş

verən yeniliklərdən universitetlərdən daha çox

şirkətlər xəbər tutur və istifadə edirlər. Ona görə də,

universitetlərlə iş dünyası arasında sıx münasibətlərin

olması böyük önəm kəsb edir. Misal üçün, universitet

neft mühəndisliyi sahəsinə mütəxəssis hazırlayırsa,

gərək bu sahə üzrə ölkədə fəaliyyət göstərən böyük

şirkətlərlə görüşsün, tədris plaranı hazırlayarkən

onlarla məsləhətləşsin və s. Çünki elə ola bilər ki,

universitetin tədris etdiyi fənlərin bəziləri heç o

şirkətlərə lazım deyil. Bəlkə onlar universitet

rəhbərliyinə daha lazımlı fənlərin tədris olunmasını

tövsiyə edəcəklər və s.

**- Dünya təcrübəsində iş dünyası ilə əməkdaşlığı**

**gücləndirmək üçün universitetlərdə texnoparklar**

**fəaliyyət göstərir. Bizim universitetlərimizin bu**

**istiqamətdə fəaliyyətlərini necə qiymətləndirirsiniz?**

-Azərbaycanda çox az sayda universitet

texnopark fəaliyyətinə başlayıblar. Düşünürəm ki,

texnopark fəaliyyəti universitet və sənaye

münasibətlərinin qurulmasında çox böyük əhəmiyyət

kəsb edir. Bilirsiniz universitetlə sənaye ayrı-ayrı

qurumlardır. Texnopark bu iki qurumu bir-birilə

əlaqələndirən dəhliz rolunu oynayır.

-**Azərbaycanda universitet və sənaye münasibətlərinin**

**inkişaf etdirilməsində hansı ölkələrin**

**təcrübələrindən faydalanmaq lazımdır?**

-Yaxın Şərq ölkələrində, misal üçün Yaponiya,

Çin, Koreya, Sinqapur və Tayvanda universitet və iş

dünyası arasında əlaqələr çox yüksək səviyyədə

inkişaf edib. Onlar bu baxımdan Amerikadan da

öndədirlər. Adlarını qeyd etdiyim ölkələrdə universitetlərdə

araşdırma və inkişaf mərkəzləri fəaliyyət göstərir.

Hansı ki, bu mərkəzlər böyük maliyyə qaynağıdır.

Onların milyonları var.

-**Universitetlərlə əməkdaşlıq şirkətlərə nə**

**qazandırır?**

-Bilirsiniz istənilən sənaye müəssisəsində

tədqiqat mərkəzləri fəaliyyət göstərir. Əgər universitet

onların bu və ya digər ehtiyaclarını qarşılaya bilsə,

şirkət belə tədqiqat qruplarını saxlamağa əlavə pul

xərcləməz. Buna görə də, iş dünyası belə tətqiqat

qrupları saxlamaq əvəzinə ali təhsil ocaqları ilə

əməkdaşlıq etməyə maraqlıdırlar. Yetər ki, ali təhsil

ocaqlarının elə bir potensialı olsun.

-**İxtisas seçimi iş tapmaqda nə kimi rol**

**oynayır?**

-Qeyri-adi dərəcədə böyük rol oynayır. Günün

tələblərinə uygun ixtisas seçmək çox əhəmiyyətlidir.

Birincisi düzgün, qabiliyyətinə uyğun ixtisası

seçməlisən. İkincisi isə düşünməlisən ki, seçdiyiniz

ixtisası hansı universitetdə daha yaxşı öyrənə bilərsən.

Bu da o deməkdir ki, düzgün ixtisas seçimi ilə yanaşı

universitet seçimi də əhəmiyyətli məsələdir.

Amerikada abituriyent hansı universitetdə təhsil

almaq istəyirsə, valideynləri ilə həmin ali təhsil

ocağını gəzirlər, bu müəssisənin imkanları ilə ətraflı

tanış olurlar. Bizlərdə də belə ailələr var. Amma bunlar

təəssüf ki, böyük azlıq təşkil edirlər. Abiturientlərin

valideynləri də bilməlidirlər ki, övladlarının gələcəyi

üçün ən yaxşı sərmayə onları yaxşı yerdə oxutmaqdır.

-**İş dünyasının daha çox hansı ixtisas**

**sahiblərinə ehtiyacı var?**

-Mühəndislərə böyük ehtiyac var. Bacarıqlı

mühəndislər heç vaxt işsiz qalmayacaq və yaxşı maaş

alacaqlar. Müəllimliyə böyük təlabat var. Onda sual

oluna bilər ki, madam ki, müəllimlərə ehtiyac var,

onda nə üçün nüfuzları aşağıdır? Problem nədədir?

Müşahidələr göstərir ki, ali məktəblərdə müəllimlik

ixtisasında təhsil alan tələbələrin əksəriyyəti balları

aşağı olan, necə deyərlər əli hər yerdən üzülən

abituriyentlərdir. Müəllimlik ixtisası üzrə oxuyan və

oxumaq istəyənlərə demək istəyirəm ki, bu gün elə

məktəblər var ki, müəlliminə professorun maaşından

üç dəfə çox məvacib verir. Məktəblər tanıyıram ki,

yaxşı müəllimi əl-əl axtarırlar. İqtisadiyyat sahələri

həmişə populyardır. Siyasi elmlərə də maraq

azalmayıb. Psixoloqlara çox böyük ehtiyac var.

- **Şırkətlər iş üçün müraciət edənlərin daha**

**çox hansı bacarıqlarına önəm verirlər?**

-Xarici dil bilmək işə düzəlməyə qeyri-adi

dərəcədə kömək edir. Eyni zamanda şirkətlər

ixtisasının peşəkarı olan, öz sahəsi üzrə dünyadakı

yeniliklərdən xəbərdar olan və xarici dil bilən kadrlara

daha çox üstünlük verirlər.

-**Universitetlərimiz sirkətlərlə əməkdaşlığa**

**can atırlarmı?**

-Bir neçə universitet var ki, onlar iş dünyası ilə

əlaqəli şəkildə fəaliyyət göstərirlər. Yerdə qalanları

özlərinə belə bəraət qazandırmağa çalışırlar ki, ölkədə

fəaliyyət göstərən sənaye müəssisələri universitetlərlə

əməkdaşlıq edəcək səviyyədə inkişaf etməyiblər.

Hansı ki, bu çox səhv yanaşmadır. Azərbaycanda

fəaliyyət göstərən kiçik və orta sənaye müəssisələrinin

hamısı universitetlərlərlə əməkdaşlıq etməyə,

onlardan faydalanmağa çalışırlar. Böyük şirkətlərin

isə problemləri daha böyükdür. Ona görə də, bu tip

müəssisələr bir çox məsələlərdə xarici mütəxəssislərin

köməyindən istifadə edirlər. Azərbaycanda universitet

və sənaye münasibətlərinin inkişaf etməməsində əsas

maneə ali təhsil ocaqlarının iş dünyasının ehtiyacını

qarşılaya bilməməsidir.

**-Sizə görə yaxşı iş nə deməkdir?**

-Yaxşı iş məsələsi sadə anlayış deyil. Fikirlərimi

isə ümumiləşdirib deyə bilərəm ki, inkişaf perspektivi

olan, kadr hazırlığına sərmayə qoyan şirkətdə

işləyirsənsə və yüksək əmək haqqı alırsansa, işin yaxşı

iş hesab olunur.

*Əliyev Elvin,*

*"İpək yolu", may*